Ետպատերազմյան Սիրիայի ներկա վիճակի վրա երկրի կրոնա-քաղաքական դաշտի ազդեցության վերլուծությանն էր նվիրված պատմական գիտությունների թեկնածու Անտոն Եվստրատովի զեկույցը: Բանախոսը խոսեց նաև ետպատերազմյան Սիրիական արաբական հանրապետության արևմուտքում «նկարված» անկայուն վիճակի մասին, որը գալիս է երկրի կրոնական համայնքների սերտ բնակեցումից: Եվստրատովի խոսքերով՝ նրանք ոչ միայն հաշվի չեն առնում, օրինակ, քրիստոնեական փոքրամասնության շահերը, նաև մերժում են մեծ քաղաքներում առկա հանրապետության բոլոր կրոնների ու բոլոր դավանանքների ներկա իրողությունը: Փորձագետը նաև խոսեց Սիրիայի սուննական մեծամասնության և ալավիական փոքրամասնության արհեստական և որոշ առումով նաև նախամտածված առճակատման մասին, քանի որ սալաֆիական ծայրահեղականների կողքին որպես երկրի օրինական իշխանություն առաջինը ներկայացվում են օրինակ Սիրիայի մուֆթի Բադր ադ- Դին Հասսունը, կամ պրոֆեսոր Ռամադան ալ- Բութին: Ընդ որում, Եվստրատովի կարծիքով՝ հնարավոր է երկրի իրական բաժանում, սակայն ավելի շուտ ըստ էթնիկ պատկանելիության, քան կրոնական, և այն էլ միայն քրդական տարածքներում: